FTEHIM TA’ SĦUBIJA VOLONTARJA BEJN L-UNJONI EWROPEA U R-REPUBBLIKA TAL-HONDURAS DWAR L-INFURZAR TAL-LIĠI U T-TMEXXIJA FIS-SETTUR FORESTALI U L-KUMMERĊ TA’ PRODOTTI TAL-INJAM LEJN L-UNJONI EWROPEA

L-UNJONI EWROPEA, minn hawn ’il quddiem imsejħa “l-Unjoni”,

u

IR-REPUBBLIKA TAL-HONDURAS, minn hawn ’il quddiem imsejħa “l-Honduras”,

minn hawn ’il quddiem flimkien imsejħa “il-Partijiet”,

FILWAQT LI JIKKUNSIDRAW ir-relazzjoni bejn l-Unjoni u l-Honduras, partikolarment fil-kuntest tal-Ftehim ta’ Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra, iffirmat fl-2012;

FILWAQT LI JIKKUNSIDRAW il-Ftehim ta' Djalogu Politiku u ta' Kooperazzjoni bejn il-Komunità Ewropea u l-Istati Membri tagħha, min-naħa l-waħda, u r-Repubbliki tal-Costa Rica, ta' El Salvador, tal-Gwatemala, tal-Honduras, tan-Nikaragwa u tal-Panama, min-naħa l-oħra, iffirmat fl-2003, u l-Ftehim ta' Kooperazzjoni qafas bejn il-Komunità Ekonomika Ewropea u r-Repubbliki tal-Costa Rica, l-El Salvador, il-Gwatemala, il-Honduras, in-Nikaragwa u l-Panama, iffirmat fl-1993;

FILWAQT LI JIKKUNSIDRAW il-komunikazzjoni mill-Kummissjoni lill-Kunsill u l-Parlament Ewropew intitolata “Infurzar tal-Liġi, Tmexxija u Kummerċ fis-Settur Forestali (FLEGT) - Proposta għal Pjan ta’ Azzjoni tal-UE”, bħala l-ewwel pass biex tiġi indirizzata l-kwistjoni urġenti tal-qtugħ illegali tas-siġar għall-injam u l-kummerċ assoċjat miegħu;

KONXJI mill-importanza tal-prinċipji tal-ġestjoni sostenibbli tal-foresti stabbiliti fid-Dikjarazzjoni ta’ Rio dwar l-Ambjent u l-Iżvilupp tal-1992, u, b’mod partikolari, tal-Prinċipju 10 rigward l-importanza tal-għarfien u l-parteċipazzjoni tal-pubbliku fi kwistjonijiet ambjentali u tal-Prinċipju 22 rigward ir-rwol vitali tal-popli indiġeni u l-komunitajiet tagħhom u komunitajiet oħrajn lokali fil-ġestjoni u l-iżvilupp ambjentali;

WARA LI KKUNSIDRAW il-Konvenzjoni dwar il-Kummerċ Internazzjonali fl-Ispeċijiet ta’ Fawna u Flora Selvaġġi fil-Periklu (CITES) u b’mod partikolari, ir-rekwiżit li permessi tal-esportazzjoni CITES maħruġa mill-partijiet ta’ CITES għal kampjuni ta’ speċijiet elenkati fl-Appendiċijiet I, II u III jingħataw biss taħt ċerti kundizzjonijiet, inkluż li tali kampjuni ma jkunux inkisbu bi ksur tal-liġijiet rilevanti għall-protezzjoni tal-fawna u l-flora;

FILWAQT LI JAFFERMAW MILL-ĠDID l-importanza mogħtija mill-Partijiet lill-prinċipji u lir-regoli li jirregolaw il-kummerċ multilaterali, b'mod partikolari d-drittijiet u l-obbligi stipulati fil-Ftehim Ġenerali dwar it-Tariffi u l-Kummerċ (General Agreement on Tariffs and Trade — GATT) tal-1994 u fi ftehimiet multilaterali oħrajn elenkati fl-Anness 1A tal-Ftehim ta' Marrakesh li jistabbilixxi l-Organizzazzjoni Dinjija tal-Kummerċ (World Trade Organisation — WTO) tal-1994, u l-ħtieġa li dawn jiġu applikati b’mod trasparenti u mhux diskriminatorju;

WARA LI KKUNSIDRAW ir-Regolament tal-Kunsill (KE) Nru 2173/2005 tal-20 ta’ Diċembru 2005 dwar l-istabbiliment ta’ skema ta’ liċenzjar FLEGT għall-importazzjoni ta’ injam fil-Komunità Ewropea;

WARA LI KKUNSIDRAW il-Ftehim li jistabbilixxi Assoċjazzjoni bejn l-Unjoni Ewropea u l-Istati Membri tagħha, minn naħa waħda, u l-Amerika Ċentrali, min-naħa l-oħra, b’mod partikolari l-Artikolu 289 tat-Titolu VIII dwar il-kummerċ fil-prodotti tal-foresta, li fih il-Partijiet jimpenjaw irwieħhom li jaħdmu flimkien biex itejbu l-infurzar tal-liġi forestali u l-governanza u biex jippromwovu l-kummerċ fi prodotti tal-injam legali, u li jimmaniġġjaw il-foresti sostenibbilment permezz ta’ strumenti bħall-CITES u l-Ftehimiet ta' Sħubija Volontarji dwar l-Infurzar tal-Liġi, Tmexxija u Kummerċ fis-Settur Forestali -(FLEGT);

FILWAQT LI JAFFERMAW MILL-ĠDID l-impenn u d-determinazzjoni tal-Partijiet fir-rigward tal-għanijiet tal-Aġenda 2030 għall-Iżvilupp Sostenibbli, u b’mod partikolari l-kontribut li l-implimentazzjoni ta’ Ftehim ta’ Sħubija Volontarju (VPA) se jagħmel biex jinkiseb l-għan 15 dwar il-promozzjoni tal-ġestjoni sostenibbli tal-foresti, it-twaqqif tad-deforestazzjoni u l-adozzjoni ta’ miżuri biex jindirizzaw il-provvista u d-domanda għal prodotti illegali ta’ fawna selvaġġa;

FILWAQT LI JIRRIKONOXXU l-kontribuzzjoni li l-implimentazzjoni ta' FLEGT VPA se tagħmel fil-ġlieda kontra t-tibdil fil-klima, f’konformità mal-isforzi sabiex jitnaqqsu l-emissjonijiet ta’ gassijiet serra mid-deforestazzjoni u d-degradazzjoni tal-foresti (REDD+) permezz tal-promozzjoni tal-infurzar u governanza tal-liġi tal-foresti;

FILWAQT LI JIRRIKONOXXU li l-objettiv primarju tas-Sistema ta’ Assigurazzjoni ta’ Legalità tal-Honduras (SAL) huwa li l-injam u l-prodotti tal-injam kollha jenħtieġ li jaqgħu fil-qafas legali; u b’mod simili, li r-rekwiżiti tas-SAL jiġu applikati mingħajr eċċezzjoni fis-suq nazzjonali u fuq esportazzjonijiet tal-injam u ta’ prodotti tal-injam mill-Honduras;

FILWAQT LI JQISU l-importanza mogħtija mill-Partijiet lis-sehem tal-partijiet ikkonċernati rilevanti kollha, inkluż is-soċjetà ċivili, is-settur privat, il-Popli Indiġeni u Afrodixxendenti tal-Honduras u l-popolazzjoni lokali, irrispettivament mill-ġeneru, l-età, il-post, ir-reliġjon jew it-twemmin, l-oriġini etnika, ir-razza, il-lingwa, jew diżabilità jew kwalunkwe kundizzjoni oħra, -----, biex jirnexxu l-politiki ta’ governanza forestali, b’mod partikolari permezz ta’ konsultazzjonijiet u l-għoti ta' -informazzjoni lill-pubbliku;

FILWAQT LI JQISU li r-riżorsi forestali tal-Honduras huma assi strateġiku li huwa ġestit sostenibbilment mill-Istitut Nazzjonali għall-Konservazzjoni u l-Iżvilupp tal-Foresti, iż-Żoni Protetti u l-Ħajja Selvaġġa (Instituto Nacional de Conservación y Desarrollo Forestal, Áreas Protegidas y Vida Silvestre, ICF) permezz ta’ mudell ta’ politika tal-forestrija nazzjonali li huwa mfassal biex jirrispondi effettivament għall-isfidi tal-ġestjoni sostenibbli tal-foresti u biex iwettaq b’effiċjenza l-kompiti li jiggwida, jirregola, jimmaniġġja u jiffaċilita l-investiment fl-iżvilupp tas-settur tal-forestrija pubbliku u privat;

FILWAQT LI JQISU li skont il-politika forestali tal-Honduras u f’konformità mal-Liġi tiegħu dwar il-Forestrija, iż-Żoni Protetti, u l-Ħajja Selvaġġa , saru sforzi fir-rigward tal-protezzjoni u l-iżvilupp ekonomiku ta’ żoni protetti, għall-irkupru u l-ġestjoni sostenibbli tal-foresta konifera, għall-protezzjoni tal-foresta bil-weraq wiesa' u l-promozzjoni tal-ġestjoni sostenibbli tal-foresti, l-involviment ta’ organizzazzjonijiet komunitarji fil-ġestjoni sostenibbli tal-foresti, il-promozzjoni tal-konservazzjoni ambjentali u r-riforestazzjoni nazzjonali, il-ġestjoni integrata tal-mikrobaċiri, il-monitoraġġ komprensiv tal-qtugħ illegali tas-siġar għall-injam u l-kummerċ illegali fl-injam u l-organiżmi selvaġġi, u l-modernizzazzjoni istituzzjonali tas-settur tal-forestrija, taż-żoni protetti u tal-organiżmi selvaġġi;

FILWAQT LI JQISU li dan il-Ftehim se jikkostitwixxi pilastru ċentrali tal-programmi ta’ żvilupp soċjali li huma implimentati fil-Honduras bl-għan li jiġġeneraw l-impjiegi, itejbu l-kundizzjonijiet għall-investiment, jifformulaw il-politika għall-ippjanar tal-użu tal-art, jgħinu biex jirrivitalizzaw l-industrija u jiżguraw l-użu sostenibbli tar-riżorsi minn perspettiva soċjali u ambjentali;

FILWAQT LI JQISU li l-Liġi tal-Honduras dwar il-Forestrija, iż-Żoni Protetti, u l-Ħajja Selvaġġa hija mfassla biex tistabbilixxi l-qafas legali għall-amministrazzjoni u l-ġestjoni tar-riżorsi forestali, taż-żoni protetti u l-organiżmi selvaġġi, inkluż il-protezzjoni, ir-restawr, l-użu produttiv, il-konservazzjoni u l-promozzjoni tagħhom, biex b’hekk jitrawwem żvilupp sostenibbli xieraq għall-interessi soċjali, ekonomiċi, ambjentali u kulturali tal-pajjiż;

FILWAQT LI JQISU li t-trattati internazzjonali dwar l-ambjent u l-forestrija rratifikati mill-Kungress Nazzjonali tar-Repubblika tal-Honduras jagħmlu parti mil-leġiżlazzjoni nazzjonali, li min-naħa tagħha sservi bħala l-bażi biex tiġi fformulata u implimentata l-politika forestali tal-pajjiż;

FILWAQT LI JQISU li bl-iffirmar ta’ dan il-Ftehim, il-Honduras jittama li jsaħħaħ il-governanza, id-drittijiet tal-użu tal-art u d-drittijiet għaż-żamma tal-art u l-leġiżlazzjoni fis-settur forestali; li jistabbilixxi proċessi b'saħħithom u effikaċi għall-partijiet ikkonċernati varji, biex b’hekk joħloq il-kundizzjonijiet għal investimenti fuq skala ikbar u iktar trasparenti; li jistabbilixxi politiki dwar l-użu tal-art; jistabbilixxi politiki ta’ investiment li jsaħħu l-produzzjoni legali; u jappoġġa l-implimentazzjoni tal-politiki biex jitnaqqsu l-emissjonijiet ta’ gassijiet serra mid-deforestazzjoni u d-degradazzjoni tal-foresti (REDD+) billi jindirizza direttament xi wħud mill-kawżi tad-deforestazzjoni u d-degradazzjoni tal-foresti;

FILWAQT LI JQISU li l-implimentazzjoni ta’ dan il-Ftehim se tappoġġa l-isforzi li qed isiru biex jiġi indirizzat it-tibdil fil-klima, f’konformità mal-isforzi biex jitnaqqsu l-emissjonijiet ta’ gassijiet serra mid-deforestazzjoni u d-degradazzjoni tal-foresti (REDD+);

FILWAQT LI JQISU li d-Dikjarazzjoni ta’ Rio dwar l-Ambjent u l-Iżvilupp tal-1992 tikkostitwixxi test ta’ referenza għal kunsens globali dwar il-ġestjoni, il-konservazzjoni, u l-qtugħ tas-siġar għall-injam ekoloġikament sostenibbli ta’ kull tip ta’ foresta, u filwaqt li jqisu l-adozzjoni reċenti tal-Istrument Mhux Legalment Vinkolanti dwar kull tip ta’ foresta mill-Assemblea Ġenerali tan-Nazzjonijiet Uniti,

B'DAN JIFTIEHMU KIF ĠEJ:

B'XHIEDA TA' DAN, il-Plenipotenzarji sottoskritti, debitament mogħtija s-setgħa għal dan l-iskop, iffirmaw dan il-Ftehim.

Съставено в Брюксел на двадесет и трети февруари две хиляди двадесет и първа година.

Hecho en Bruselas, el veintitrés de febrero de dos mil veintiuno.

V Bruselu dne dvacátého třetího února dva tisíce dvacet jedna.

Udfærdiget i Bruxelles den treogtyvende februar to tusind og enogtyve.

Geschehen zu Brüssel am dreiundzwanzigsten Februar zweitausendeinundzwanzig.

Kahe tuhande kahekümne esimese aasta veebruarikuu kahekümne kolmandal päeval Brüsselis.

Έγινε στις Βρυξέλλες, στις είκοσι τρεις Φεβρουαρίου δύο χιλιάδες είκοσι ένα.

Done at Brussels on the twenty-third day of February in the year two thousand and twenty one.

Fait à Bruxelles, le vingt-trois février deux mille vingt et un.

Sastavljeno u Bruxellesu dvadeset trećeg veljače godine dvije tisuće dvadeset prve.

Fatto a Bruxelles, addì ventitré febbraio duemilaventuno.

Briselē, divi tūkstoši divdesmit pirmā gada divdesmit trešajā februārī.

Priimta du tūkstančiai dvidešimt pirmų metų vasario dvidešimt trečią dieną Briuselyje.

Kelt Brüsszelben, a kétezer-huszonegyedik év február havának huszonharmadik napján.

Magħmul fi Brussell, fit-tlieta u għoxrin jum ta’ Frar fis-sena elfejn u wieħed u għoxrin.

Gedaan te Brussel, drieëntwintig februari tweeduizend eenentwintig.

Sporządzono w Brukseli dnia dwudziestego trzeciego lutego roku dwa tysiące dwudziestego pierwszego.

Feito em Bruxelas, em vinte e três de fevereiro de dois mil e vinte e um.

Întocmit la Bruxelles la douăzeci și trei februarie două mii douăzeci și unu.

V Bruseli dvadsiateho tretieho februára dvetisícdvadsaťjeden.

V Bruslju, dne triindvajsetega februarja leta dva tisoč enaindvajset.

Tehty Brysselissä kahdentenakymmenentenäkolmantena päivänä helmikuuta vuonna kaksituhattakaksikymmentäyksi.

Som skedde i Bryssel den tjugotredje februari år tjugohundratjugoett.